kardosdrur/scandi-wiki huggingface dataset:
Divalent

Indenfor kemien dækker betegnelsen divalent (somme tider bivalent) grundstoffer, ioner, funktionelle grupper eller molekyler, der har en valens på to. Valens er antallet af kemiske bindinger.

Eksempler
 Blandt divalente grundstoffer er calcium og svovl. Mens calciums bindinger er ioniske, kan svovl danne kovalente bindinger såsom i H2S eller ioniske bindinger såsom i Na2S.
 Divalente anioner har en ladning på −2, for eksempel S2− og SO42−. 
 Divalente kationer har en ladning på +2, for eksempel Fe2+, Ca2+ og Hg22+.
 Divalente funktionelle grupper omfatter blandt andet iminer (=NH) og carbonyler (=O).

Kemisk binding
Andrea Leadsom

Andrea Jacqueline Leadsom (født Salmon; født 13. maj 1963 i Aylesbury i Buckinghamshire i England) er en britisk politiker, der har bestredet en række ministerposter i konservative britiske regeringer. Hun var i perioden 11. juni 2017 - 22. maj 2019 Leder af Underhuset og Lord President of the Council.

I 2016 stillede hun op som kandidat til posten som leder af det britiske Konservative Parti. Hun blev ikke valgt, men kort tid efter blev hun udnævnt til minister for miljø, fødevarer og landdistrikter.

Valget af David Camerons efterfølger 
Posten som det Konservative Partis leder blev ledig, da David Cameron den 24. juni varslede, at han ønskede at gå af som partileder og premierminister senere på året.

Fristen for at tilmelde sig som kandidat blev fastsat til den 30. juni 2016. Ved fristens udløb var der opstillet fem kandidater: Stephen Crabb, Liam Fox, Michael Gove, Andrea Leadsom og Theresa May.

Liam Fox blev stemt ud den 5. juli 2016, og den samme aften trak Stephen Crabb sig. Michael Gove blev stemt ud den 7. juli 2016. Som den næstsidste af de to tilbageværende kandidater trak Andrea Leadsom sig den 11. juli. Theresa May blev premierminister den 13. juli 2016.

Medlem af Underhuset 
Siden 2010 har Andrea Leadsom været medlem af underhuset for South Northamptonshire i East Midlands, England.

Ministerposter 
Andrea Leadsom har været viceminister for energi og klimaforandring siden 11. maj 2015. Hun var økonomiminister (Economic Secretary to the Treasury) i finansministeriet fra 9. april 2014 til 11. maj 2015.

Den 14. juli 2016 blev Andrea Leadsom udnævnt til minister for miljø, fødevarer og landdistrikter.

Referencer

Eksterne henvisninger 
 Debrett's People of Today

Miljøministre fra Storbritannien
Landbrugsministre fra Storbritannien
Britiske konservative politikere
Medlemmer af Underhuset
Liam Fox

Liam Fox (født 22. september 1961 i East Kilbride i Skotland) er en britisk politiker, der i 2016 stillede op som kandidat til posten som leder af det britiske Konservative Parti. Han blev ikke valgt, men kort tid efter blev han minister for international handel.

Valget af  David Camerons efterfølger 
Posten som Det Konservative Partis leder blev ledig, da David Cameron den 24. juni 2016 varslede, at han ønskede at gå af som partileder og premierminister senere på året. 

Fristen for at tilmelde sig som kandidat blev fastsat til den 30. juni 2016. Ved fristens udløb var der opstillet fem kandidater: Stephen Crabb, Liam Fox, Michael Gove, Andrea Leadsom og Theresa May.

Liam Fox blev stemt ud allerede den 5. juli 2016, og den samme aften trak Stephen Crabb sig. Michael Gove blev stemt ud den 7. juli. Andrea Leadsom trak sig den 11. juli. Theresa May blev (konservativ partileder og) premierminister den 13. juli 2016.

Medlem af Underhuset
Siden 1992 har Liam Fox været medlem af Underhuset. Han var først opstillet i Woodspring og fra 2010 i North Somerset. Kredsene er stort set sammenfaldende, og de ligger i Somerset, South West England.

Ministerposter 
Liam Fox var forsvarsminister fra 12. maj 2010 til 14. oktober 2011.

Liam Fox blev minister for international handel den 13. juli 2016 i Regeringen Theresa May.

Konservativ partisekretær 
Liam Fox var organisatorisk formand (partisekretær) for det konservative parti i 2003-2005.

Referencer

Eksterne henvisninger 

Medlemmer af Underhuset
Handelsministre fra Storbritannien
Forsvarsministre fra Storbritannien
Organisatoriske formænd og partisekretærer for de britiske konservative
Oelixdorf

Oelixdorf er en by og kommune i det nordlige Tyskland, beliggende i Amt Breitenburg under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Oelixdorf ligger tre kilometer øst for Itzehoe nord for floden Stör. I nærheden går Bundesstraße B206 og motorvejen A23.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Kragsbjerg

Kragsbjerg et et kvarter i den sydøstlige del af Odense i Korsløkke Sogn. Kragsbjergkvateret ligger i Odense Kommune og tilhører Region Syddanmark. En del af Korsløkkesogn består af den gamle landsby Ejby (Korsløkke Sogn)

Bydele i Odense
Al-Kawthar

Sūrat al-Kawthar (; "Overflod") er den 108. sura i Koranen.

 بِسْمِ اللَّـهِ الرَّحْمَـٰنِ الرَّحِيمِ
 I den nådige og barmhjertige Guds navn.

 إِنَّا أَعْطَيْنَاكَ الْكَوْثَرَ
 Vi har skænket dig overflod,

 فَصَلِّ لِرَبِّكَ وَانْحَرْ
 så bed til din Herre og giv slagtoffer!

 إِنَّ شَانِئَكَ هُوَ الْأَبْتَرُ
 Den, der hader dig, får intet afkom

Henvisninger 
 Koranen (2013) s. 514, oversat af Ellen Wulff. .

Juz Amma
Luxembourgs Grand Prix

Luxembourgs Grand Prix var et Formel 1-løb som blev arrangeret på Nürburgring i Tyskland i  og .

I årene mellem 1949 og 1952 blev løbet kørt i Findel i det sydlige Luxembourg.

Vindere af Luxembourgs Grand Prix 

Løb markeret med rosa baggrund var ikke en del af Formel 1-verdensmesterskabet.

Referencer

Eksterne henvisninger 
 Chicane F1 – Luxembourg GP
Marokkos Grand Prix

Marokkos Grand Prix var et Formel 1-løb som blev arrangeret på Ain Diab-banen i , første og eneste gang. Løbet blev vundet af britiske Stirling Moss.

Vindere af Marokkos Grand Prix 

Løb markeret med rosa baggrund var ikke en del af Formel 1-verdensmesterskabet.

Eksterne henvisninger 
Chicane F1 – Moroccan GP
Mark Sehested Pedersen

Mark Sehested Pedersen (født 6. november 1991 i Kalundborg) er en dansk tidligere cykelrytter.

Meritter
2012
1. Etape 4 An Post Rás
2015
3. Tour of Yancheng Coastal Wetlands

Referencer

Eksterne henvisninger  

Mandlige cykelryttere fra Danmark
Team Waoo

Team Waoo (før kendt under navnene Team Virtu Cycling, Team VéloCONCEPT, Team Trefor-Blue Water og Team TREFOR) var et UCI Continental-hold, der blev opstartet i 2010 og var baseret i Danmark. Holdet deltager ved UCI Continental Circuits.

Den 22. juli 2016 blev holdets sponsorat overtaget af Bjarne Riis og Lars Seier Christensen. Samme dag fik holdet navnet Team Virtu Pro-Veloconcept, som blev brugt i sidste halvdel af 2016. I november samme år blev Bjarne Riis og Lars Seier Christensen endnu mere involveret i holdet, da de på et pressemøde annoncerede, at de overtog ejerskabet af holdet samt det danske kvindelige cykelhold Team BMS Birn. I januar 2017 meddelte holdet, at navnet blev ændret til Team VéloCONCEPT. Den 11. september 2017 skiftede holdet navn fra Team VéloCONCEPT til Team Virtu Cycling. Det skete i forbindelse med at en ny ejer, Jan Bech Andersen, havde købt en tredjedel af aktierne i firmaet. Pr. 1. august 2018 skiftede holdet navn til Team Waoo. 

Ved udgangen af 2019 blev holdet lukket ned, og aktiviteterne ophørte.

Det oprindelige hold, Team TREFOR, anede dagens lys den 6 maj 2010 , da Vejle Cykelklub (ved Morten Mejsen Westergaard) havde et opstartsmøde med TREFORS administrerende direktør (Knud Steen Larsen). Herefter gik det stærkt med stiftelse og dannelse af team sammen med moder-klubberne i lokalområdet. Team TREFOR kørte løb allerede i 2011 med "Garanti koncept" som grundlag. Kørte en rytter sig i A-klassen fra en af klubberne i Kolding, Middelfart, Vejle eller Frederica, så var han garanteret en plads på teamet.

Sæsoner

2019

Sejre

2018

Sejre

2017

Sejre

Se også 
 Team Virtu Cycling Women

Referencer

Eksterne henvisninger 
 

Ophørte cykelhold fra Danmark
Etableret i 2012
Ophørt i 2019
Roning under sommer-OL 2016 – Letvægtsfirer (herrer)

Herrernes roning for letvægtsfirer under Sommer-OL 2016 fandt sted den 6. august - 11. august 2016 på Lagoa Rodrigo de Freitas ved Copacabana.

Format 
Der var i alt kvalificeret 13 mandskaber til konkurrencen, der blev indledt med tre indledende heats med fire eller fem mandskaber i hvert heat. De tre bedste mandskaber fra hvert heat gik til semifinalerne mens de resterende gik til ét opsamlingsheat. I opsamlingsheatet gik de tre bedste mandskaber videre til semifinalerne. I de to semifinaler gik de tre bedste mandskaber til finalen mens de resterende seks mandskaber gik til B finalen.

Tidsplan 
Nedenstående tabel viser tidsplanen for afvikling af konkurrencen:

Resultater

Heat 1

Heat 2

Heat 3

Opsamling heat

Semifinale 1

Semifinale 2

Finale

Referencer

Eksterne henvisninger 
http://doc.rero.ch/record/256687
http://www.worldrowing.com/mm//Document/General/General/11/91/40/2016-03-Rio2016-QualificationSystem-FINAL-Rowing-EN_Neutral.pdf

Letvægtsfirer (herrer)
Roning under sommer-OL 2016 – Dobbeltsculler (damer)

Damernes roning i dobbeltsculler under Sommer-OL 2016 fandt sted den 6. august - 11. august 2016 på Lagoa Rodrigo de Freitas ved Copacabana.

Format 
Der var i alt kvalificeret 13 mandskaber til konkurrencen, der blev indledt med tre indledende heats med fire eller fem mandskaber i hvert heat. De tre bedste mandskaber fra hvert heat gik til semifinalerne mens de resterende gik til ét opsamlingsheat. I opsamlingsheatet gik de tre bedste mandskaber videre til semifinalerne. I de to semifinaler gik de tre bedste mandskaber til finalen mens de resterende seks mandskaber gik til B finalen.

Tidsplan 
Nedenstående tabel viser tidsplanen for afvikling af konkurrencen:

Resultater

Heat 1

Heat 2

Heat 3

Opsamling heat

Semifinale 1

Semifinale 2

Finale

Referencer

Eksterne henvisninger 
http://doc.rero.ch/record/256687
http://www.worldrowing.com/mm//Document/General/General/11/91/40/2016-03-Rio2016-QualificationSystem-FINAL-Rowing-EN_Neutral.pdf

Dobbeltsculler (damer)
Roning under sommer-OL 2016 – Toer uden styrmand (damer)

Damernes roning i toer uden styrmand under Sommer-OL 2016 fandt sted den 7. august - 12. august 2016 på Lagoa Rodrigo de Freitas ved Copacabana.

Format 
Der var i alt kvalificeret 15 mandskaber til konkurrencen, der blev indledt med tre indledende heats med fem mandskaber i hvert heat. De tre bedste mandskaber fra hvert heat gik til semifinalerne mens de resterende gik til ét opsamlingsheat. I opsamlingsheatet gik de tre bedste mandskaber videre til semifinalerne. I de to semifinaler gik de tre bedste mandskaber til finalen mens de resterende seks mandskaber gik til B finalen.

Tidsplan 
Nedenstående tabel viser tidsplanen for afvikling af konkurrencen:

Resultater

Heat 1

Heat 2

Heat 3

Opsamling heat

Semifinale 1

Semifinale 2

Finale

Referencer

Eksterne henvisninger 
http://doc.rero.ch/record/256687
http://www.worldrowing.com/mm//Document/General/General/11/91/40/2016-03-Rio2016-QualificationSystem-FINAL-Rowing-EN_Neutral.pdf

Toer uden styrmand (damer)
Karlevistenen

Karlevistenen, med signum Öl 1, er Ölands ældste og en af Sveriges mest bemærkelsesværdige runesten. Den står på et område i Karlevi by på vestsiden af øen i nærheden af Kalmarsund.

Stenen er en ca. 130 cm høj sten af grå kvartsporfyr, sandsynligvis fra området vest for Oskarshamn. Den er rejst omkring år 1000, sandsynligvis i slutningen af 900-tallet efter en dansk høvding, Sibbe den gode, eller Sibbe den vise, Foldars søn. Stenen står på sin oprindelige placering, og efter en tegning fra 1600-tallet fremgår det at den stod mellem de to nu nedpløjede gravhøje. 

Ifølge indskriften er den døde begravet i en af dem. At stenen er anbragt på en øde strand tyder på, at Sibbe døde på rejse forbi stedet og blev gravlagt på højen af sit følge. Den kunne således være rejst af daner på hjemrejse efter at have deltaget i slaget ved Fyrisvallarne uden for Uppsala år 986.

Indskriften 

Indskriften består af en kortere del i prosa, som er navnet på høvdingen, og en længere i versemået dróttkvætt.

"Denne sten er sat (står) efter Sibbe den Gode, Fuldars søn; men hans følgesvend (stalbroder) satte (rejste) på øens (Ölands) kyst den dødes hædersminde (dette mindesmærke til den dødes hæder).".. 

Den længere del i form af en skjaldestrofe i dróttkvætt versemål:

Det svenske forlæg foreslår denne tolkning:"Dold ligger den som de största dåd följde, det visste de flesta, 'stridernas Truds arbetare' i denna hög. Ej skall en rättrådigare, kampstark 'Vagn-Vidur' på sjökonungens väldiga mark råda över land i Danmark."

Et dansk forsøg:
"Skjult ligger den som fremviste de største bedrifter, det vidste de fleste, 'kampenes Truds arbejdere' i denne høj. Ikke skal en mere retskaffen, kampstærk 'Vogn-Vidur' på havkongens vældige mark, herske over land i Danmark."

Skjaldedigtet er skrevet på versemålet dróttkvætt og den eneste skjaldestrofe på dette versemål, der er bevaret i original. I digtet er der flere kenninger. Trud er navnet på en gudinde, og "kæmper Truds arbejdstager": høvding eller hærfører. Vidur er et af Odins navne, der er brugt her om den døde høvding, og vognen er skibet. Vogn-Vidur'' kan derfor fortolkes som skibshøvding. "Havkongens vældige mark" er havet.

Under runeindskrifterne er der på stenen en kort middelalderlig indskrift med ukendt betydning: (NINONI+ EH +). Muligvis kan det tolkes som "i Jesu navn".

Noter

Se også 
 Runealfabet

Eksterne henvisninger 

 

Runesten i Sverige
Jomsvikingerne
Bergbúa þáttr

Bergbúa þáttr ("fortællingen om bjergboeren") er en kort norrøn þáttr fra Island. Den handler om Þórðr og hans kammerat, der en vinter farer vild på vej til kirke og søger ly i en groote. Da de er kommet ind i grotten og har fundet sig til rette for natten, hører de lyde bagerst i grotten. Senere ser de to store øjne og hører en stemme, der reciterer et digt bestående af tolv stanza, nu kendt som Hallmundarkviða. Personen der taler refererer sig selv som en kæmpe og gentager digtet tre gange henover natten. Kæmpen instruerer menneskene i at huske digtigt, eller vil de lide en krank skæbne. Þórðr husker digtet, men han kammerat gør det ikke, og dør det følgende år.

Hallmundarkviða har mange referencer til vulkansk aktivitet, og det er blevet foreslået, at den muligvis referer til et vulkanudbrud på Island, hvilket kan have betydning for dateringen af digtet. Bergbúa þáttr blev sandsynligvis nedskrevet på et tidspunkt i løbet af 1200-tallet, men Hallmundarkviða er muligvis væsentligt ældre. Guðmundur Finnbogason har foreslået at det kan referer til Sólheimajökulls udbrud i 1262. Navnet Hallmundarkviða stammer fra 1844 men der er teorier om at digtet referer til et udbrud i 900-tallet på Hallmundarhraun.

Teksten er bevaret i fragmenter i AM 564a 4to (Pseudo-Vatnshyrna) og i papirkopier lavet af Árni Magnússon på baggrund af Vatnshyrna-manuskriptet, som gik til grunde under Københavns brand i 1728. Det er en udsædvanlig þáttr da den ikke er bevaret blandt kongesagaernes manuskripter i Flatøbogen og Morkinskinna. Kumlbúa þáttr, som er tematisk lig Bergbúa þáttr, blev ligeledes nedskrevet uden for kongesaga-manuskripterne i Vatnshyrna og i Pseudo-Vatnshyrna.

Referencer

Eksterne henvisninger 
 Guðni Jónssons udgave på heimskringla.no
 Udgave på med moderne islandsk stavning på snerpa.is

Nordiske sagaer
Litteratur fra Island
Sons of the Desert

Sons of the Desert (dansk: Ørkenens sønner) er en amerikansk film fra 1933 med Stan Laurel og Oliver Hardy i hovedrollerne. Filmen havde premiere i hjemlandet USA den 29. december 1933. Filmen blev i 2012 anset for "kulturelt, historisk eller æstetisk betydelig" af USA Library of Congress og udvalgt til bevarelse i National Film Registry.

Filmen har inspireret til navnene på den danske komikergruppe Ørkenens Sønner og det internationale broderskab af samme navn.

Medvirkene 
 Stan Laurel som Stan
 Oliver Hardy som Oliver
 Mae Busch som Fru Hardy
 Dorothy Christy som Betty Laurel
 Lucien Littlefield som Dyrlæge
 Charley Chase som Charley
 Ty Parvis som Sømand i Honolulu Baby sang og dans 
 Charita som Lederen af de Hawaiianske hula danser (Charita Alden)

Musiknumre 

 "Honolulu Baby" skrevet af Marvin Hatley

 "Auld Lang Syne" skrevet af Robert Burns

 "We Are the Sons of the Desert" skrevet af Marvin Hatley

 "Tramp! Tramp! Tramp!" skrevet George Frederick Root (musik og lyrik)

Henvisninger

Eksterne Henvisninger 
 

Amerikanske film fra 1933
Engelsksprogede film
Komediefilm fra USA
1-milløb (atletik)

1 mile løbet (1.609,344 meter, men anset af IAAF til at være 1.609,32 meter) er et mellemdistanceløb.

Historien om 1 mile løbet begyndte i England, hvor det blev brugt som en distance for gambling løb. Det overlevede atletikkens skifte til metriske afstande i 1900-tallet og har siden bevaret sin popularitet, hvor jagten efter en fire-minutters mile i 1950'erne var et højdepunkt for løbet.

Atletikdiscipliner
Mellemdistanceløb (løbesport)
Mooncartest

En mooncartest er en test, der kan benyttes til at teste holdbarheden af en daginstitutions facade.

Testen blev opfundet af Køge Kommune i forbindelse med opførelsen af en ny daginstitution, som en måde for kommunen at sikre sig, at facaden kunne holde.

Testen udføres således, at børn i en daginstitution kører direkte ind i en bygnings facade i en mooncar – heraf navnet mooncartest. Formålet er at teste om facaden på bygningen kan holde til den daglige slitage, der forekommer naturligt i institutioner som børnehaver, SFO’er og skoler. 

Mooncartesten og resultatet bruges af bygherre til at vælge de byggematerialer, som bedst kan holde til daglig leg og slitage. Dette kan betyde langt færre vedligeholdelsesomkostninger for den pågældende institution. 

I en mooncartest er det en god ide at teste flere potentielle byggematerialer for at sikre det bedste grundlag for valget af facadebeklædning til det pågældende byggeri.

Referencer 

Byggeri
Byggematerialer
Bjørgeseter Station

Bjørgeseter Station (Bjørgeseter stasjon) er en tidligere jernbanestation på Gjøvikbanen, der ligger i bygden Bjørgeseter i Oppland fylke i Norge. 

Bjørgeseter blev taget i brug som krydsningsspor 20. december 1900 men blev først oprettet som holdeplads under navnet Bjørgesæter 1. januar 1902. Omkring 1910 blev den opgraderet til station, og i april 1921 skiftede den navn til det nuværende. Stationen blev fjernstyret 29. september 1972, og 1. oktober samme år blev den gjort ubemandet. 11. juni 2006 ophørte Gjøvikbanens tog med at standse ved stationen.

Litteratur

Eksterne henvisninger 

Stationer på Gjøvikbanen
Jernbanestationer i Norge uden persontrafik
Etableret i 1902
Ophørt i 2006
Jernbanestationer i Oppland
Elnes Station

Elnes Station (Elnes stasjon eller Elnes holdeplass) er en tidligere jernbanestation på Gjøvikbanen, der ligger i området Elnes i Akershus fylke i Norge. Den blev oprettet som trinbræt i 1932 (eventuelt 1939) men har ikke været betjent af persontog siden 11. juni 2006.

Da banen blev bygget mellem 1895 og 1902, var der stor aktivitet i Elnes. Nord for den senere station ligger der en bred moræneryg. Her anlagde NSB en sandgrav, der leverede sand til hele strækningen fra Grefsen til Kutjern, en strækning på omkring 85 km.

Litteratur

Eksterne henvisninger 

Stationer på Gjøvikbanen
Jernbanestationer i Norge uden persontrafik
Etableret i 1932
Ophørt i 2006
Jernbanestationer i Viken
Harestua Station (1901–2012)

Harestua Station (Harestua stasjon) var en jernbanestation på Gjøvikbanen, der lå i byområdet Lunner i Oppland fylke i Norge.

Stationen blev oprettet som holdeplads 1. september 1901 under navnet Harestuen. 1. juli 1910 blev den opgraderet til station, og i april 1921 blev den nuværende stavemåde taget i brug. Stationen blev fjernstyret 29. september 1972 og gjort ubemandet 1. marts 1980. I 2010 blev mellemperronen opgraderet som et midlertidigt sikkerhedstiltag.

Stationen blev nedlagt 9. december 2012 og erstattet af den opgraderede Furumo Station. Mens ombygningen af sidstnævnte stod på, var der indsat busser mellem de to stationer. Et års tid efter, 15. december 2013, skiftede Furumo Station navn til Harestua Station. Den gamle station eksisterer stadig men nu som krydsningsspor under navnet Monsrud kryssingsspor.

Litteratur

Eksterne henvisninger

Noter 

Stationer på Gjøvikbanen
Nedlagte jernbanestationer i Norge
Etableret i 1901
Ophørt i 2012
Jernbanestationer i Oppland
Hennung Station

Hennung Station (Hennung stasjon eller Hennung stoppested) er en tidligere jernbanestation, der ligger på Gjøvikbanen i Gran kommune i Norge. 

Stationen blev oprindeligt oprettet som læssespor 10. november 1909. 4. november 1935 etableredes et egentligt trinbræt, der blev opgraderet til holdeplads 5. maj 1943. 28. maj 1961 blev den nedgraderet til trinbræt med sidespor igen, men fra 1967 var der ikke længere ekspedition af vognladningsgods. I 2006 ophørte persontog med at stoppe ved stationen, der dog ikke er officielt nedlagt.

Litteratur

Eksterne henvisninger 

Stationer på Gjøvikbanen
Jernbanestationer i Norge uden persontrafik
Etableret i 1936
Ophørt i 2006
Jernbanestationer i Oppland
Son Of Caesar

Son Of Caesar er kunstnernavnet for den danske singer-songwriter Peter Mathiasen (født 4. juli 1987 Odense, Danmark). Han spiller guitar, klaver og bas, og han har udgivet et album og en EP.

I foråret 2012 debuterede han med sin selvbetitlede debut EP, der bestod af fire sange. To af sangene, "Letter To Jack" og "The Song I Was Trying To Find", kom i rotation på DR P4. Samme forår varmede han op for Joan As Policie Woman på Musikhuset Posten og spillede på SPOT Festival "Blue Spot".

30. september 2013 udgav Son Of Caesar sit crowdfundede  debutalbum "Winter Came And Went", der fik flere pæne anmeldelser. 
Singlen "Madeleine Defoe" kom i rotation på P4 og DR P6 Beat.

Udgivelsen af albummet var med til at nominere ham til "Talentprisen" ved Odense Live Prisen i januar 2014, hvor han vandt "Publikumsprisen".

Siden har Son Of Caesar arbejdet på et nyt album, der udkommer 13. april 2018.

I sommeren 2017 varmede han op for Suzanne Vega på Galaksen Værløse og på Musikhuset Posten.

Diskografi

Album 
 Winter Came And Went (september 2013)

EP’er 
 "EP" (marts 2012)

Eksterne henvisninger

Noter 

Sangere fra Danmark
Musikgrupper fra 2013
Pseudonymer
Roning under sommer-OL 2016 – Letvægtsdobbeltsculler (damer)

Damernes roning i letvægtsdobbeltsculler under Sommer-OL 2016 fandt sted den 7. august - 12. august 2016 på Lagoa Rodrigo de Freitas ved Copacabana.

Format 
Der var i alt kvalificeret 20 mandskaber til konkurrencen, der blev indledt med fire indledende heats med fem mandskaber i hvert heat. De to bedste mandskaber fra hvert heat gik til semifinalerne mens de resterende gik til to opsamlingsheat. I hvert opsamlingsheat gik de to bedste mandskaber videre til semifinalerne mens de otte mandskaber, der ikke kom videre blev placeret i de såkaldte C og D semifinaler. I disse ”opsamlings”-semifinaler gik de tre bedste videre til C finalen, hvor der blev dystet om pladserne fra 13 til 18. Pladserne 19 og 20 blev afgjort i D finalen af de to tabende mandskaber i ”opsamlings”-semifinalerne. 
I de to regulære semifinaler gik de tre bedste mandskaber til finalen mens de resterende seks mandskaber gik til B finalen og fik muligheden for at ro om pladserne fra 7 til 12.

Tidsplan 
Nedenstående tabel viser tidsplanen for afvikling af konkurrencen:

Resultater

Heat 1

Heat 2

Heat 3

Heat 4

Opsamling heat 1

Opsamling heat 2

Semifinale 1

Semifinale 2

Referencer

Eksterne henvisninger 
http://doc.rero.ch/record/256687
http://www.worldrowing.com/mm//Document/General/General/11/91/40/2016-03-Rio2016-QualificationSystem-FINAL-Rowing-EN_Neutral.pdf

Letvægtsdobbeltsculler (damer)